**Kako je studirati u Hrvatskoj? Poziv na EUROSTUDENT 9 istraživanje**

Dragi studenti, drage studentice,

Između 15. i 31. svibnja 2025. svim je studentima i studenticama u Republici Hrvatskoj e-mailom poslan poziv na ispunjavanje **EUROSTUDENT 9 ankete** koja uključuje pitanja o Vašoj opterećenosti na studiju, troškovima studiranja, izvorima financiranja studija, smještaju, zdravlju, prehrani, iskustvima ili planovima za mobilnost te profesionalnim planovima.

Naručitelj istraživanja je **Ministarstvo znanosti, obrazovanja i mladih Republike Hrvatske** koje nastoji unaprijediti studentski standard u Hrvatskoj (programi stipendija, studentski domovi, prehrana, subvencije prijevoza), a **Vi ispunjavanjem ankete pridonosite ostvarenju tog cilja**.

Anketi možete pristupiti **jedinstvenom šifrom** koja Vam je dodijeljena u pozivnom e-mailu i putem koje samo Vi možete ući u anketu. U slučaju da niste primijetili poziv na istraživanje molimo Vas da provjerite je li slučajno kategoriziran kao „ažuriranja/updates“, „promocije“ ili među neželjenu poštu.

Ispunjavanje ankete je **dobrovoljno**.

Prikupljanje i obradu anketnih podataka za Ministarstvo znanosti, obrazovanja i mladih provodi Institut za društvena istraživanja u Zagrebu. Vaši odgovori bit će **sigurno pohranjeni**, **anonimizirani** prije analize i s njima će se postupati **povjerljivo**.

Istraživački tim Vam stoji na raspolaganju za sva pitanja o EUROSTUDENT 9 anketi ili za rješavanje problema s pristupom anketi. Slobodno ih kontaktirajte putem e-maila: **eurostudent9@idi.hr**.

Unaprijed Vam puno zahvaljujemo na sudjelovanju!